6 หุ้นแบงก์บวกคึก! โบรกคาดประชุมกนง. ขึ้นดอกเบี้ย 0.25% พรุ่งนี้
6 หุ้นแบงก์วิ่งคึก! โบรกคาดประชุมกนง. ขึ้นอัตราดอกเบี้ยนโยบาย 0.25% สู่ระดับ 1.75% พรุ่งนี้(29 มี.ค.66) นำโดย KBANK-SCB-BBL-TTB-KTB-KKP
6 หุ้นแบงก์วิ่งคึก! เก็งโบรกคาดประชุมกนง. ขึ้นอัตราดอกเบี้ยนโยบาย 0.25% สู่ระดับ 1.75% พรุ่งนี้(29 มี.ค.66)
28 มี.ค. 2566

ผู้สื่อข่าวรายงานว่า วันนี้ (28 มี.ค. 66) ราคาหุ้นกลุ่มแบงก์บวกคึก นำโดยธนาคารกสิกรไทย จำกัด (มหาชน) หรือ KBANK ราคาหุ้น ณ เวลา 11:19 น. อยู่ที่ระดับ 138.50 บาท บวก 2.00 บาท หรือ 1.51% สูงสุดที่ระดับ135 บาท ต่ำสุดที่ระดับ 133.50 บาท ด้วยมูลค่าการซื้อขาย 1.34 พันล้านบาท
บริษัท เอสซีบี เอกซ์ จำกัด (มหาชน) หรือ SCB ราคาหุ้น ณ เวลา 11:20 น. อยู่ที่ระดับ 102.50 บาท บวก 1.00 บาท หรือ 0.99% สูงสุดที่ระดับ103 บาท ต่ำสุดที่ระดับ 101.50 บาท ด้วยมูลค่าการซื้อขาย 670.47 ล้านบาท
ธนาคารกรุงเทพ จำกัด (มหาชน) หรือ BBL ราคาหุ้น ณ เวลา 11:21 น. อยู่ที่ระดับ 154.50 บาท บวก 2.50 บาท หรือ 1.64% สูงสุดที่ระดับ 155.50 บาท ต่ำสุดที่ระดับ 155.50 บาท ด้วยมูลค่าการซื้อขาย 510.90 ล้านบาท
ธนาคารทหารไทยธนชาต จำกัด (มหาชน) หรือ TTB ณ เวลา 11:23 น. อยู่ที่ระดับ 1.42 บาท บวก 0.04 บาท หรือ 2.90% สูงสุดที่ระดับ 1.43 บาท ต่ำสุดที่ระดับ 1.38 บาท ด้วยมูลค่าการซื้อขาย 5420.71 ล้านบาท
ธนาคารกรุงไทย จำกัด (มหาชน) หรือ KTB ณ เวลา 11:26 น. ราคาอยู่ที่ระดับ 16.90 บาท บวก 0.20 บาท หรือ 1.20% สูงสุดที่ระดับ 17.00 บาท ต่ำสุดที่ระดับ 16.70 บาท ด้วยมูลค่าการซื้อขาย 247.01 ล้านบาท
ธนาคารเกียรตินาคินภัทร จำกัด (มหาชน) หรือ KKP ณ เวลา 11:27 น. ราคาหุ้นอยู่ที่ระดับ 65.25 บาท บวก 0.75 บาท หรือ 1.16% สูงสุดที่ระดับ 65.50 บาท ต่ำสุดที่ระดับ 64.75 บาท ด้วยมูลค่าการซื้อขาย 473.60 ล้านบาท
บริษัทหลักทรัพย์ ไอร่า จำกัด (มหาชน) ระบุในบทวิเคราะห์วันนี้(28 มี.ค.66) ว่า สำหรับปัจจัยในประเทศสัปดาห์นี้ให้น้ำหนักต่อการประชุม กนง. ในวันที่ 29 มี.ค. นี้ คาดจะมีมติปรับขึ้นอัตราดอกเบี้ยนโยบายที่ระดับ 0.25% สู่ระดับ 1.75% จากการที่อัตราเงินเฟ้อยังคงอยู่เหนือกรอบเป้าหมายที่ 2.00% (ล่าสุดเดือน ก.พ. อยู่ที่ระดับ 3.8%) รวมทั้งเศรษฐกิจไทยยังอยู่ในภาพการฟื้นตัวขึ้นต่อเนื่อง จะยังเป็นเหตุผลหลักให้ กนง.ปรับขึ้นอัตราดอกเบี้ยได้ต่อ
อย่างไรก็ตามคาดว่า กนง. มีโอกาสส่งสัญญาณถึงการชะลอการขึ้นดอกเบี้ยในรอบถัดไปจากการที่อัตราเงินเฟ้อของไทยเริ่มชะลอตัวลงต่อเนื่องตามทิศทางราคาพลังงานที่ลดลง รวมทั้งความเสี่ยงจากการชะลอตัวของเศรษฐกิจโลกที่มีความไม่แน่นอนค่อนข้างสูงทำให้ กนง. น่าจะส่งสัญญาณดังกล่าว มองเป็นปัจจัยบวกต่อทิศทางเศรษฐกิจของไทย รวมทั้งเป็นจิตวิทยาเชิงบวกต่อตลาดหุ้นไทย
อีกทั้งคาดจะหนุนให้ค่าเงินบาทแข็งค่าได้ต่อลดทอนแรงขายของนักลงทุนต่างชาติและเป็นปัจจัยบวกต่อหุ้นในกลุ่มธนาคาร (KBANK, BBL, KTB และ SCB) รวมทั้งยังคงชอบหุ้นในกลุ่ม Defensive อาทิหุ้นในกลุ่มโรงไฟฟ้า (GPSC, BGRIM และ GULF) ที่คาดจะได้รับประโยชน์จากการกลับมาแข็งค่าของค่าเงินบาทในระยะต่อไป